** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 29. jūlijā Nr. 37**

(protokols Nr. 5, 1. p.)

**Par ERAF projekta Nr. 6.1.1.3/1/24/A/008 “****Industriālās zonas un uzņēmējdarbības infrastruktūras izveide Madonas pilsētā Madonas novadā” izmaksu apstiprināšanu un aizņēmuma ņemšanu**

Pamatojoties uz 2024. gada 19. decembrī noslēgto Vienošanos Nr. 6.1.1.3/1/24/A/008 ar Centrālo finanšu un līgumu aģentūru ir uzsākta projekta “Industriālās zonas un uzņēmējdarbības infrastruktūras izveide Madonas pilsētā Madonas novadā” īstenošana.

Projekta ietvaros plānots izbūvēt 3 angāra tipa ražošanas ēkas un labiekārtot tām pieguļošo teritoriju, tādejādi attīstot uzņēmējdarbības publisko infrastruktūru Madonas pilsētā.

Projekta ietvaros Madonas novada pašvaldības iepirkumu komisijā veikts iepirkums ar identifikācijas numuru MNP2025/10\_TPF “Ražošanas ēku un laukuma jaunbūve īpašumā Saules ielā 71 Madonā”, kā rezultātā kopējā būvdarbu līgumsumma sastāda EUR 5 217 762,43 (pieci miljoni divi simti septiņpadsmit tūkstoši septiņi simti sešdesmit divi euro, 43 centi). Plānotās būvuzraudzības izmaksas EUR 50 000,00 (piecdesmit tūkstoši euro, 00 centi).

Projekta kopējās izmaksas sastāda EUR 5 267 762,43 (pieci miljoni divi simti sešdesmit septiņi tūkstoši septiņi simti sešdesmit divi euro, 43 centi), t.sk. Taisnīgas pārkārtošanās fonda finansējums EUR 3 000 000,00 (trīs miljoni euro, 00 centi), pašvaldības līdzfinansējums EUR 2 267 762,43 (divi miljoni divi simti sešdesmit septiņi tūkstoši septiņi simti sešdesmit divi euro, 43 centi). Projektā veikto darbību Pievienotās vērtības nodokļa izmaksas tiks deklarētas kā priekšnodoklis, kas ir atgūstams no valsts budžeta.

Projekta aktivitātēm ir pieejams avanss EUR 1 500 000,00 (viens miljons pieci simti tūkstoši euro, 00 centi) apmērā.

Ņemot vērā, ka projekta Nr. 6.1.1.3/1/24/A/008 “Industriālās zonas un uzņēmējdarbības infrastruktūras izveide Madonas pilsētā Madonas novadā” ietvaros tiks izbūvēta infrastruktūra uzņēmējdarbības attīstībai, projekta īstenošanai nepieciešamā līdzfinansējuma un priekšfinansējuma, t.sk. privāto attiecināmo izmaksu segšanai, tiks ņemts aizņēmums Valsts kasē ar tirgus procentu likmi 3 767 762,43 (trīs miljoni septiņi simti sešdesmit septiņi tūkstoši septiņi simti sešdesmit divi euro, 43 centi) apmērā.

Noklausījusies sniegto informāciju, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Māris Justs, Rūdolfs Medenis, Valda Kļaviņa, Māris Olte, Jānis Erels), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Apstiprināt projekta Nr. 6.1.1.3/1/24/A/008 “Industriālās zonas un uzņēmējdarbības infrastruktūras izveide Madonas pilsētā Madonas novadā” kopējās izmaksas EUR 5 267 762,43 (pieci miljoni divi simti sešdesmit septiņi tūkstoši septiņi simti sešdesmit divi euro, 43 centi), t.sk. Taisnīgas pārkārtošanās fonda finansējums EUR 3 000 000,00 (trīs miljoni euro, 00 centi), pašvaldības līdzfinansējums EUR 2 267 762,43 (divi miljoni divi simti sešdesmit septiņi tūkstoši septiņi simti sešdesmit divi euro, 43 centi) apmērā.
2. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu 3 767 762,43 (trīs miljoni septiņi simti sešdesmit septiņi tūkstoši septiņi simti sešdesmit divi euro, 43 centi) apmērā projekta “Industriālās zonas un uzņēmējdarbības infrastruktūras izveide Madonas pilsētā Madonas novadā” īstenošanai, Valsts kasē uz 20 gadiem ar noteikto tirgus procentu likmi un atlikto maksājumu uz 3 gadiem. Aizņēmumu izņemt un apgūt 2025., 2026. un 2027. gadā. Aizņēmuma atmaksu garantēt ar pašvaldības budžetu.

 Domes priekšsēdētājs A. Lungevičs

*Galeja 29360277*